Charles Mingus Jr. (22 April 1922 – 5 Januarie 1979) was 'n Amerikaanse jazzmusikant en -komponis. Hy het die kontrabas en klavier bespeel. Hy was 'n belangrike proponent van kollektiewe improvisasie en word as een van die grootste jazz musikante en -komponiste beskou, met 'n loopbaan van meer as drie dekades lank. Hy het ook verskeie kere saam met ander jazzlegendes soos Louis Armstrong, Duke Ellington, Charlie Parker, Dizzy Gillespie, Dannie Richmond en Herbie Hancock gespeel. Mingus se komposisies word steeds deur uiteenlopende groepe kontemporêre musici gespeel, soos die Mingus Big Band, Mingus Dynasty en Mingus Orchestra asook hoërskoolstudente wat aan die Charles Mingus High School Competition deelneem. In 1993 het die Biblioteek van die Amerikaanse Kongres Mingus se versamelde dokumente aangeskaf—wat bladmusiek, klankopnames, korrespondensie en fotos insluit—en welke hulle beskryf het as "the most important acquisition of a manuscript collection relating to jazz in the Library's history". 1959, Mingus het die grootste deel van die musiek voorsien vir John Cassavetes se rolprent wat in New York Stad afspeel getiteld Shadows (1959). 1961, Mingus verskyn as akteur in die Britste rolprent getiteld All Night Long (1961). 1968, Thomas Reichman het die dokumentêr Mingus: Charlie Mingus 1968 geregisseer. 1991, Ray Davies het 'n dokumentêr getiteld Weird Nightmare geproduseer.